মক্কার মুর্তিপুজারিগণ নবীজী (সাঃ)র চরিত্র দেখে মুসলমান হয়নি। তাঁর পুতঃপবিত্র চরিত্র মক্কা বিজযের পূর্বে তারা বহুবার দেখেছে। কিন্তু মক্কা বিজয়ের পর সে কাফেরগণই দলে দলে মুসলমান হয়েছে। মক্কা বিজয় কালে নবীজী(সাঃ)র চরিত্রে এমন কিছু যোগ হয়নি যা মক্কায় বসবাস কালে তাঁর মধ্যে ছিল না।সে সময় মূল বিপ্লবটি এসেছিল মুসলমানদের সামরিক শক্তিতে।শক্তিবলে মক্কা বিজয়ের পরই তাদের মধ্যে ইসলাম কবুলের জোয়ার শুরু হয়। মহান আল্লাহতায়ালা সে সত্যটি তুলে ধরেছেন এ ভাবেঃ “আল্লাহর সাহায্য ও বিজয় যখন আসলো,তখন তুমি দেখলে দলে দলে মানুষ আল্লাহর দ্বীনে প্রবেশ করছে” –(সুরা নছর, আয়াত ১-২)। তাই মানুষ দলে দলে ইসলামে প্রবেশ করবে এমন পবিবেশ সৃষ্টির জন্য যেমন উন্নত চরিত্র চাই,তেমনি সামরিক শক্তি এবং বিজয়ও চাই। সামরিক শক্তির বিকল্প শুধু সামরিক শক্তিই। ঈসা (আঃ)র জন্মই ছিল এক বিশাল মোজেজা। মহান আল্লাহতায়ালার রহমতের বরকতে তিনি বহু মৃত মানুষকে জীবিত করেছেন। তার হাতের স্পর্শে বহু কুষ্ট রোগী আরোগ্য পেয়েছে। কিন্তু সে মোজেজা দেখে কি ১০০ জনও মুসলমান হয়েছে। অথচ রোমান সম্রাট কন্সটান্টাইনের খৃষ্টান হওয়ার সাথে সাথে ইউরোপের বিশাল ভূ-ভাগের মানুষ খৃষ্টান হয়ে যায়। ইসলামের প্রচার ও প্রতিষ্ঠার স্বার্থে জরুরী শুধু উন্নত চরিত্র নয়,বরং অপরিহার্য হলো রাষ্ট্রের উপর পূর্ণ দখলদারি।সেটিই নবীজী (সাঃ)র সূন্নত। মুসলমানদের চরিত্র ফেরেশতাদের মত হলে শুধু তাতেই ইসলাম কবুলের জোয়ার শুরু হবে -সেটি এক ভিত্তিহীন কল্পনা।মুসলমানদের পরাজয় ও ইসলামের গৌরবহানির শুরু তো তখন থেকে যখন মুসলিম ভূমি একের পর স্বৈরাচারি দুর্বৃত্তদের হাতে অধিকৃত হয়েছে।